**Események, liturgikus programok**

**Eseménynaptár**

11.07. 17.00 Alsósok csoportja

11.08. 10.00 Baba-mama kör

11.10. 19.30 Ismerkedjünk a Bibliával

11.11. 19.00 Virrasztás

11.14. 17.00 felsős csoport

11.14. 18.30. Ifi falka találkozó

11.14. 19.30. Fiatal házasok csoportja

11.15. 10.00 Baba-mama kör

**A hét ünnepei**

**Szerda**: A Lateráni Bazilika felszentelése

**Csütörtök**: Nagy Szent Leó pápa

**Péntek**: Szent Márton püspök

**Szombat**: Szent Jozafát püspök, vértanú

**Szentmisék, liturgikus templomi események**

**Vasárnap:** 8.45 A küzdő egyházért

10.00 Rózsafüzér társulat tagjaiért

18.30 + Családtagok

**Hétfő:** 7.00 + Családtagok

**Kedd**: 18.30 élő Anna

**Szerda:** 7.00 élő Enikő

**Csütörtök:** 18.30 Szűz Mária szándékára

**Péntek**: 18.30 élő Gábor, + Miklós

**Szombat:**  18.30 élő Zoltán

**Temetés**: 11.10. 15.00 Templom / Wuncs Tamásné

**Keresztelő:** 11.06. Szabó Félix

**Hirdetések**

**Új elsőáldozós csoport**

A jövő ősszel elsőáldozáshoz járulni szándékozók megkezdik a felkészülésüket.

A jelentkezők alapvetően az életkoruknak megfelelő, alsós vagy felsős hittan csoportba járjanak! Nagyjából havonta tartunk majd részükre külön felkészülést.

Minden **csütörtökön, a szentmise után** fél órás **szentségimádást** tartunk.

Pénteken a szentmise után Szent Vér imaórát tartunk, majd 22 óráig csendes imádságra van lehetőség.

Vannak jeles pillanatok mindannyiunk életében. Bizonyára ilyen egy kerek évforduló. Gondolom, tudjátok, hogy hamarosan egy ilyen szép kerek születésnaphoz érkezem.

Nekem az a legnagyobb ajándék, ha együtt lehetünk egy kicsit. Egyrészt az Úr előtt, egy szentmisében, másrészt beszélgetve, némi süteménnyel, borral, sörrel, üdítővel.

Éppen ezért templomunkban **2022. november 25. péntek 17.30-kor** ünnepi hálaadó szentmisét tartok,majd a szemben lévő iskola aulájába lehetőség lesz a találkozásra.

Tényleg nem kérek más ajándékot, mint az együttlétet!

Gondolatok a mai naphoz

Túllátunk a horizonton

Az emberiséggel egyidős a kérdés: Mi lesz a földi életünk után?

A válasz alapja is felfedezhető az emberlét kezdetén: lesz valamilyen túlvilági élet. Hogy ez milyen is lehet, erről sokféle elképzeléssel találkozhatunk.

Mit is mondhatunk keresztényként az örök életről?

A legfontosabb, hogy tudatos élet lesz. Erre utal sokféle szentírási kép. Ugyanakkor azt is sejtjük, hogy minden emberi elképzelésünket felülmúlja. „Így érvényes az Írás szava: Szem nem látta, fül nem hallotta, emberi szív föl nem fogta, amit Isten azoknak készített, akik őt szeretik.” (1Kor 2,9)

Mai, racionalista korunkban, amelyhez egyre nagyobb bizalmatlanság kapcsolódik, különösen nehéz a túlvilágról beszélni. Sokszor még az is hihetetlennek tűnik, amit a másiktól hallunk. Emberi kapcsolatainkat megüli, a „hiszem, ha látom” gondolata. Ebben a bizonytalanságban szeretnénk mindent bebiztosítani magunknak ebben a földi létben. Mindezekben már nem bírjuk el a túlvilág ígéretét.

Mégis, fontos túllátnunk a horizonton. Jézus szava megerősít bennünket. „Elmegyek, és helyet készítek számotokra.” Mindenszentek ünnepe és a halottak napja ebben erősített meg bennünket. Jézus szavával és testével erősíti bizalmunkat, hogy sokak számára válhassunk a feltámadás és az örök élet jelévé!

Fülöp Ákos plébános

A rákosfalvai plébánia hírlevele belső használatra.

Számlaszámunk: CIB bank

működés (egyházi adó): 11100104-19819019- 36000001

Felelős kiadó Fülöp Ákos plébános

„hogy életünk legyen és bőségben legyen”

Évközi 32. vasárnap 2022. november 6.



Imádságom jusson színed elé, Uram, hajlítsd füledet kérésemre. (Zsolt 87,3)

Rákosfalvai Szent István Király Plébánia

1144 Budapest, Álmos vezér tér 1. : 363-5976

Honlap: rakosfalvaplebania.hu

Email: iroda@rakosfalvaplebania.hu

Levelezőlista: rakosfalva@groups.io

Plébános: Fülöp Ákos

Szentmisék általános rendje:

*vasárnap:* 8.45; 10.00; 18.30

*hétköznap*: hétfő, szerda 7.00,

kedd, csütörtök, péntek, szombat 18.30

Irodai ügyelet: hétfő – szerda – péntek: 16.00-17.30

kedd – csütörtök: 9.00-12.00

Olvasmány: 2Mak 7, 1-2.9-14

A mindenség királya feltámaszt minket az örök életre.

Szentlecke: 2Tessz 2, 16-3,5

Imádkozzatok értünk, hogy az Úr szava terjedjen és dicsőségre jusson!

Evangélium: Lk 20, 27-38

Isten az élők Istene, hiszen mindenki érte él.